CELEX: 52004PC0121
Language: fi
Date: 2004-02-20
Title: Ehdotus: neuvoston asetus Päiväntasaajan Guineasta ja Sierra Leonesta peräisin olevan Atlantin tonnikalan (Thunnus thynnus) tuonnin kieltämisestä ja asetuksen (EY) N:o 2092/2000 kumoamisesta

Avis juridique important

|

52004PC0121

Ehdotus: neuvoston asetus Päiväntasaajan Guineasta ja Sierra Leonesta peräisin olevan Atlantin tonnikalan (Thunnus thynnus) tuonnin kieltämisestä ja asetuksen (EY) N:o 2092/2000 kumoamisesta  /* KOM/2004/0121 lopull. - ACC 2004/0042 */  

Ehdotus: NEUVOSTON ASETUS Päiväntasaajan Guineasta ja Sierra Leonesta peräisin olevan Atlantin tonnikalan (Thunnus thynnus) tuonnin kieltämisestä ja asetuksen (EY) N:o 2092/2000 kumoamisesta(komission esittämä)PERUSTELUTAtlantin ja sen sivumerien tonnikalakantojen säilyttäminen ja hoito on yksi Kansainvälisen Atlantin tonnikalojen suojelukomission (ICCAT) tehtävistä. ICCAT varmistaa kalakantojen moitteettoman hoidon määräämällä kauppapakotteita kaikkia sellaisia toimijoita vastaan, jotka eivät noudata sen toimenpiteitä. ICCAT-yleissopimuksen sopimuspuolena yhteisön olisi varmistettava, että kauppapakotteita koskevat suojelukomission suositukset siirretään yhteisön lainsäädäntöön.Yhteisö on siirtänyt 28. syyskuuta 2000 annetulla asetuksella (EY) N:o 2092/2000 lainsäädäntönsä osaksi suojelukomission suosituksen, joka koskee Belizestä, Hondurasista ja Päiväntasaajan Guineasta peräisin olevan tonnikalan tuonnin kieltämistä. Sittemmin suojelukomissio on antanut lisää mainituista kolmesta maasta ja muista maista peräisin olevaa Atlantin tonnikalaa koskevia suosituksia. Kyseiset suositukset, sellaisina kuin ne esitetään jäljempänä, olisi siis otettava huomioon yhteisön lainsäädännössä.Marraskuussa 2001 pidetyssä sääntömääräisessä kokouksessa suojelukomissio suositteli, että kielto, joka koskee yleissopimuksen sopimuspuolten harjoittamaa Hondurasista peräisin olevan Atlantin tonnikalan tuontia tuotteen kaikissa muodoissa, kumottaisiin 21. syyskuuta 2002 alkaen, koska Honduras oli aloittanut yhteistyön suojelukomission kanssa ja liittynyt siihen.Marraskuussa 2002 pidetyssä ylimääräisessä kokouksessa suojelukomissio suositteli, että sen sopimuspuolia kiellettäisiin tuomasta Sierra Leonesta peräisin olevaa Atlantin tonnikalaa tuotteen kaikissa muodoissa 3. kesäkuuta 2003 alkaen. Marraskuun 2003 kokous piti kiellon edelleen voimassa.Kokouksessaan marraskuussa 2003 suojelukomissio suositteli, että kielto, joka koskee sopimuspuolten harjoittamaa Belizestä peräisin olevan Atlantin tonnikalan tuontia tuotteen kaikissa muodoissa, kumottaisiin 1. tammikuuta 2004 alkaen, koska Belize oli pannut alulle uudistusohjelman toimintansa mukauttamiseksi tiiviisti suojelukomission säilyttämis- ja hoitotoimenpiteisiin.Mainituissa kolmessa kokouksessa pidettiin voimassa Päiväntasaajan Guineaan sovellettava tuontikielto.Euroopan yhteisö on ollut ICCAT-yleissopimuksen sopimuspuoli 14. marraskuuta 1997 alkaen, ja yhteisen kauppapolitiikan mukaisesti yhteisön asettamia tuontikieltoja on noudatettava koko yhteisössä. Yhteisö katsoo, että kuten neuvoston asetuksen (EY) N:o 2092/2000 yhteydessä, toimenpiteet vastaavat täysin sille vuoden 1994 GATT-sopimuksen XX artiklan g kohdan määräysten nojalla kuuluvia WTO-velvoitteita; kyseisessä artiklakohdassa määrätään mahdollisuudesta soveltaa toimenpiteitä ehtyvien luonnonvarojen suojelemiseksi, sekä Cotonoussa allekirjoitetun AKT-EY-kumppanuussopimuksen V liitteessä olevan 2 artiklan 2 kohdan määräyksiä (Päiväntasaajan Guinea ja Sierra Leone).Suojelukomission eri suositukset huomioon ottaen ehdotetaan, että neuvoston asetus (EY) N:o 2092/2000 kumotaan ja korvataan tällä ehdotuksella.2004/0042 (ACC)Ehdotus: NEUVOSTON ASETUS Päiväntasaajan Guineasta ja Sierra Leonesta peräisin olevan Atlantin tonnikalan (Thunnus thynnus) tuonnin kieltämisestä ja asetuksen (EY) N:o 2092/2000 kumoamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan,ottaa huomioon komission ehdotuksen,sekä katsoo seuraavaa:(1) Koska meren luonnonvarat ovat ehtyviä, niiden suojelu on ehdottoman tärkeää sekä biologisen tasapainon että yleisen elintarviketurvan vuoksi.(2) Kansainvälinen Atlantin tonnikalojen suojelukomissio (ICCAT), jota koskevan yleissopimuksen sopimuspuoli Euroopan yhteisö on, hyväksyi vuonna 1994 toimintasuunnitelman, jolla pyritään varmistamaan Atlantin tonnikalan suojeluohjelman tuloksellisuus.(3) ICCAT-yleissopimuksen sopimuspuolet, joiden kalastajat ovat velvollisia vähentämään Atlantin tonnikalan pyyntiään, voivat hoitaa kyseisiä kalakantoja tehokkaasti ainoastaan, jos kaikki yleissopimukseen kuulumattomat, Atlantin tonnikalaa kalastavat osapuolet toimivat suojelukomission kanssa yhteistyössä ja noudattavat vahvistettuja säilyttämis- ja hoitotoimenpiteitä.(4) Saaliita, kauppaa ja aluksista tehtyjä havaintoja koskevien tietojen perusteella suojelukomissio on nimennyt Päiväntasaajan Guinean ja Sierra Leonen maiksi, joiden alukset kalastavat Atlantin tonnikalaa suojelukomission kyseisen lajin säilyttämiseksi toteuttamien toimenpiteiden tehokkuutta heikentävällä tavalla.(5) Belizestä, Hondurasista ja Päiväntasaajan Guineasta peräisin olevan Atlantin tonnikalan tuontia yhteisöön säännellään nykyisin asetuksella (EY) N:o 2092/2001  [1], jolla kielletään tonnikalan tuonti mainituista kolmesta maasta.[1]   EYVL L 249, 4.10.2000, s. 1(6) Suojelukomissio on todennut, että Hondurasin kanssa aloitettu yhteistyö Atlantin tonnikalan säilyttämiseksi on lujittunut. Se suositteli vuoden 2001 vuosikokouksessaan, että sopimuspuolten määräämä kielto, joka koskee Atlantin tonnikalan tuontia Hondurasista tuotteen kaikissa muodoissa, kumottaisiin.(7) Suojelukomissio on todennut, että Belizen kanssa aloitetussa yhteistyössä Atlantin tonnikalan suojelemiseksi on edistytty. Se päätti vuoden 2003 vuosikokouksessaan, että sopimuspuolten määräämä kielto, joka koskee Atlantin tonnikalan tuontia Belizestä tuotteen kaikissa muodoissa, kumotaan 1 päivästä tammikuuta 2004.(8) Suojelukomission yritykset saada Päiväntasaajan Guinea ja Sierra Leone noudattamaan Atlantin tonnikalan säilyttämis- ja hoitotoimenpiteitä eivät ole johtaneet tuloksiin.(9) Suojelukomissio on suositellut sopimuspuolille, että ne toteuttaisivat asianmukaiset toimenpiteet tuontikiellon asettamiseksi Sierra Leonesta peräisin oleville Atlantin tonnikalasta saaduille tuotteille tuotteen muodosta riippumatta ja pitäisivät voimassa kiellon, joka koskee Päiväntasaajan Guineasta peräisin olevien Atlantin tonnikalasta saatujen tuotteiden tuontia tuotteen muodosta riippumatta. Toimenpiteistä on luovuttava heti, kun voidaan todeta, että kyseisten maiden kalastustoiminta on mukautettu suojelukomission toimenpiteisiin. Sen vuoksi on tarpeen, että Euroopan yhteisö, jolla on yksinomainen toimivalta asiassa, soveltaa toimenpiteitä.(10) Avoimuussyistä on aiheellista kumota asetus (EY) N:o 2092/2000 ja korvata se tällä asetuksella.(11) Toimenpiteet ovat muista kansainvälisistä sopimuksista johtuvien Euroopan yhteisön velvoitteiden mukaisia,ON ANTANUT TÄMÄN ASETUKSEN:1 artiklaTässä asetuksessa "tuonnilla" tarkoitetaan neuvoston asetuksen (ETY) N:o 2913/92  [2] 4 artiklan 15 kohdan a ja b alakohdassa ja 16 kohdan a-f alakohdassa mainittuja tullimenettelyjä.[2]  EYVL L 302, 19.10.1992, s. 12 artikla1. Kielletään Päiväntasaajan Guineasta ja Sierra Leonesta peräisin olevan Atlantin tonnikalan (Thunnus thynnus), joka luokitellaan CN-koodeihin ex 0301 99 90, 0302 35 00, 0303 45 00, ex 0304 10 38, ex 0304 10 98, 0304 20 45, 0304 90 97, ex 0305 20 00, ex 0305 30 90, ex 0305 49 80, ex 0305 59 80 tai ex 0305 69 80, tuonti yhteisöön.2. Kielletään kaikkien 1 kohdassa mainittuun Atlantin tonnikalaan perustuvien jalostettujen tuotteiden, jotka luokitellaan koodeihin ex 1604 14 11, ex 1604 14 16, ex 1604 14 18 tai ex 1604 20 70, tuonti.3 artiklaTämän asetuksen säännöksiä ei sovelleta 2 artiklassa tarkoitettujen Sierra Leonesta peräisin olevien tuotteiden määriin, joiden voidaan toimivaltaisia kansallisia viranomaisia tyydyttävällä tavalla todistaa olleen tämän asetuksen voimaantulopäivänä matkalla yhteisön alueelle, jos mainittujen määrien tosiasiallinen tuonti tapahtuu viimeistään 14 päivän kuluttua kyseisestä päivästä.4 artiklaKumotaan asetus (EY) N:o 2092/2000.5 artiklaTämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä [...]Neuvoston puolestaPuheenjohtaja